**10.8.2014**

**מכרז לוועד ההנהלה(הנהלת הקרן) של קרן המילואים**

**לחברים שלום**

**עם אישורם של תקנון קרן המילואים ותקנוני הקרנות שכלולות בקרן (קרן הורשה, קרן עזרה הדדית, קרן ביטוח סיעודי) יש לבחור הנהלה לקרן המילואים .**

**מצורף המכרז להנהלה הקרן עם הגדרות לנוהלי הבחירה ועיקרי תפקידי ההנהלה**

**בברכה , צלי**

**פרטי המכרז לוועד ההנהלה(הנהלת הקרן) של קרן המילואים**

1. חברי הנהלת הקרן יבחרו מבין חברי האגש"ח.
2. יבחרו 3 חברי וועד.
3. רצויה הבנה פיננסית וניסיון בניהול כספים והכרת שוק ההון.
4. בחירת הנהלת הקרן תהא על פי נהלי הבחירה של ועד ההנהלה של הקיבוץ .
5. יושב ראש הנהלת הקרן ייבחר על ידי חברי ההנהלה מבין חבריה עם בחירתה.
6. יו"ר ההנהלה ינהל ישיבותיה ויזמן אותן וכן יחתום על פרוטוקול הישיבות.
7. כשיר לכהן בהנהלת קרן המילואים מי שאינו מכהן בגוף המבקר של הקרן ומי שאין לו קרובי משפחה המכהנים בהנהלת הקרן או בגוף המבקר שלה ושאינו משמש בתפקיד ניהולי בכיר בקיבוץ (מנהל עסקי, מנהל קהילה, מזכיר, מנהל כספים).
8. במקרה שלאחת או יותר מן הקרנות היעודיות תהא הנהלה משלה, הרי שמובהר כי הנהלה זו תעסוק רק בצד השימושים של הקרן היעודית ובחלוקת הכספים על פי תקנון הקרן הייעודית ואילו הנהלת הקרן תמשיך בניהול כספי כלל קרן המילואים, השקעתם וכד'.
9. ההנהלה תיבחר לתקופה של 5 שנים על ידי האסיפה וחבריה יוכלו לחזור ולהיבחר. במקרה שלא תיבחר הנהלה חדשה ההנהלה הקיימת תוכל להמשיך ולנהל לכל היותר שנה נוספת.

מועמדות יש לשלוח למוריה מש"א עד ה -24.8.2014